Lunda

LundaEbbe Vilborg, Norstedts svensk-latinska ordbok, editio secunda {Holmiae: Norstedts Akademiska Förlag, 2009). (Suecice Lund), vel LundiaCarta Marina. , est urbs antiqua in provincia meridiana Scaniae Sueciae sita, trans Fretum Oresundicum a Hafnia Daniae distans. Anno 2020, ipsa urbs circiter 94 000 incolarum habebatCensus urbanus Officii Centralis Statistici Suecici., dum tota regio communalis 121 510 comprehendebat. Lunda caput est Communis Lundensis in provincia Scaniae. Inter urbes Sueciae magnitudine Lunda undecimum locum tene. Regio Oresundica, cui Lunda adnumeratur, plus quam 4,1 miliones incolarum continet.Res.

Fundatio urbis ad annum circiter 990 referenda est, cum Scania pars regni Daniae esset. Ab anno 1103, Lunda sedes fuit Archidioecesis Metropolitanae Lundensis, cuius clarissimum monumentum, Ecclesia Cathedralis Lundensis, annis circiter 1090–1145 aedificata, in media urbe hodie praestat. Foedere Roskildensi anno 1658 Lunda regno Sueciae cessit, cuius status postea aliis pactis confirmatus est.

Universitas Lundensis, anno 1666 condita,Res. inter vetustissimas et amplissimas institutiones educationis ac investigationis in Scandinavia numeratur. Aedificia universitatis centrum urbis magnam partem occupant, quo fit ut Lunda hodie centrum regionalis industriae technologicae altioris sit.

Hodie Lunda, saepe urbs scholastica appellata, propter magnitudinem studentium, est urbs culturae vivae, quae multis hortis publicis, tabernis potoriis, et aedificiis antiquis latericiis ornatur. Inter antiquissimas urbes mediaevales Sueciae habetur et celerrime crescere dicitur.

 Incolae notabiles 
 Nati 
 1986: Magnus Zelmerlöw, cantor et dux programmatis televisivi
 1988: Amanda Jenssen, cantrix, musica et scriptrix carminalis
Mortui
 1913: Erland Lagerlöf

 Pinacotheca 

Notae

Nexus externi

Situs interretialis Lundae proprius. 

!